《早春寄怀邓伯乔戴公纶戴安仲》
明代·李孙宸

东风吹雨过松涛，倚槛临风首重搔。地以幽栖缘渐简，人当遥望思偏劳。

灯宵竹叶谁同醉，春水兰舟自学操。莫讶故人今偃蹇，由来疏懒卧能高。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。